CELEX: C2007/269/118
Language: bg
Date: 2007-11-10 00:00:00
Title: Дело T-357/07: Жалба, предявена на 19 септември 2007 г. — Focus Magazin Verlag/СХВП Editorial Planeta (FOCUS Radio)

10.11.2007   
            
            
               BG
            
            
               Официален вестник на Европейския съюз
            
            
               C 269/65
            
         Жалба, предявена на 19 септември 2007 г. — Focus Magazin Verlag/СХВП Editorial Planeta (FOCUS Radio)
   (Дело T-357/07)
   (2007/C 269/118)
   Език, на който е изготвена жалбата: английски
   Страни
   
      Жалбоподател: Focus Magazin Verlag GmbH (Мюнхен, Германия) (представител: B. C. Müller, lawyer)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Editorial Planeta, SA (Барселона, Испания)
   Искания на жалбоподателя
   
               —
            
            
               да се отменят точки 1, 3 и 4 от решението на четвърти апелативен състав на Службата за хармонизация във вътрешния пазар от 30 юли 2007 г., в процедура по възражение № B 516 742 (заявка за марка на Общността № 2 340 289),
            
         
               —
            
            
               да се измени посоченото в първо тире обжалвано решение, за да се регистрира оспорваната заявка за марка на Общността за следните стоки и услуги:
               
                           —
                        
                        
                           Клас 9 — Компютри и апарати за обработка на данни; памети за оборудване за изчислителни машини; носители на данни от всякакъв тип, съдържащи информация и подходящи за машинно четене, и записващи аудиовизуални носители, по-специално дискети, CD-ROM, DVD, чип карти, магнитни карти, видеокасети, компактдискове и видео дискове; сборна информация, записана на носители на данни,
                        
                     
                           —
                        
                        
                           Клас 16 — Печатни материали, книжки, периодични издания, вестници, книги, стикери, календари, принадлежности за офиси (без мебели), материали за упътване и обучаване (без апаратура), включени в клас 16,
                        
                     
                           —
                        
                        
                           Клас 41 — Развлечение, по-специално радиоразвлечения; провеждане на развлекателни дейности, събития на живо, културни и спортни събития, включени в клас 41.
                        
                     
         
               —
            
            
               да се осъди ответника да понесе разноските за цялата процедура по възражението, включително за тази жалба.
            
         Правни основания и основни доводи
   
      Заявител на марката на Общността: Жалбоподателят
   
      Марка на Общността, предмет на спора: Словната марка „FOCUS Radio“ за стоки и услуги в класове 9, 16, 35, 38, 41 и 42 — заявка № 2 340 289
   
      Притежател на марката или знака, на който е направено позоваване в процедурата по възражението: Editorial Planeta, SA
   
      Марка или знак, на който е направено позоваване в подкрепа на възражението: Националните словни и фигуративни марки „FOCUS MILENIUM“, „PLANETA FOCUS“ и „PLANETA FOCUS 99“ за стоки и услуги в класове 9, 16 и 41
   
      Решение на отдела по споровете: Частично уважено възражение
   
      Решение на апелативния състав: Частична отмяна на решението на отдела по споровете и частично отхвърляне на заявката за марка на Общността
   
      Изложени правни основания: Нарушение на Член 8, параграф 1, буква б) от Регламент № 40/94 на Съвета, тъй като няма релевантна прилика между конфликтните марки и няма вероятност от объркване.